b'\n_START_ARTICLE_\n\xc3\x84nis Ben-Hatira\n_START_SECTION_\nSeurajoukkueura\n_START_PARAGRAPH_\nBen-Hatira aloitti jalkapalloilun Reinickendorfer F\xc3\xbcchsen junioreissa vuonna 1994, jonka j\xc3\xa4lkeen h\xc3\xa4n vietti suurimman osan juniori vuosistaan Hertha BSC:n riveiss\xc3\xa4. Vuonna 2003 Ben-Hatira siirtyi TeBe Berlinin junioreihin, jossa h\xc3\xa4n pelasi kaksi vuotta.\n_START_SECTION_\nHamburger SV\n_START_PARAGRAPH_\nAmmattilaisuransa Ben-Hatira aloitti jo TeBe Berliniss\xc3\xa4 vuonna 2005, mutta ei pelannut otteluakaan ja siirtyi ensimm\xc3\xa4isen kauden j\xc3\xa4lkeen Hamburger Sport-Veraininin organisaatioon vuoteen 2012 asti ulottuvalla sopimuksella. Ben-Hatira aloitti uransa Hampurin kakkosjoukkueessa tammikuussa 2006. H\xc3\xa4n nousi puolen vuoden j\xc3\xa4lkeen Hampurin edustusjoukkueeseen ja pelasi joukkueessa ensimm\xc3\xa4isen Bundesliigaottelunsa Eintracht Frankfurtia vastaan 27. helmikuuta 2007, tullessaan vaihdosta kent\xc3\xa4lle. Ben-Hatira pelasi kauden 2006-2007 aikana viisi ottelua edustuksessa. Seuraavalla kaudella peliaikaa tuli v\xc3\xa4hemm\xc3\xa4n ja h\xc3\xa4n pelasi suurimmaksi osaksi joukkueen kakkosjoukkueessa._NEWLINE_Peliajan j\xc3\xa4\xc3\xa4ty\xc3\xa4 yh\xc3\xa4 v\xc3\xa4hemm\xc3\xa4lle my\xc3\xb6s kaudella 2007\xe2\x80\x932008 Ben-Hatira siirtyi kesken kauden 2008-2009 lainalle 2. Bundesliigassa pelaavaan Duisburgiin. Lainasopimuksen p\xc3\xa4\xc3\xa4tytty\xc3\xa4 h\xc3\xa4n palasi takaisin Hampuriin, mutta peliaikaa ei ollut luvassa, jonka my\xc3\xb6t\xc3\xa4 Ben-Hatira teki uuden lainasopimuksen Duisburgin kanssa kaudelle 2009\xe2\x80\x932010._NEWLINE_Palattuaan takaisin Hampuriin h\xc3\xa4nelle ilmoitettiin HSV:n edustusjoukkueen olevan jo t\xc3\xa4ynn\xc3\xa4, eik\xc3\xa4 n\xc3\xa4in olisi en\xc3\xa4\xc3\xa4 tilaa Ben-Hatiralle. H\xc3\xa4n k\xc3\xa4vi kes\xc3\xa4kuussa koeajalla Mainzissa ja elokuussa viikon koeajalla West Ham Unitedissa, mutta ei saanut solmittua sopimusta kummankaan joukkueen kanssa. Kauden 2010\xe2\x80\x932011 Ben-Hatira aloitti HSV:n kakkosjoukkueessa Regionalliga Nordissa. Alkukauden aikana h\xc3\xa4n pelasi kaksitoista ottelua ja onnistui maalinteossa seitsem\xc3\xa4n kertaa. Ben-Hatira siirtyi marraskuun lopulla takaisin edustusjoukkueeseen ja pelasi kauden ensimm\xc3\xa4isen ottelunsa Bundesliigassa 27. marraskuuta 2010 kotiottelussa Stuttgartia vastaan. 19. helmikuuta 2011 Ben-Hatira teki uransa ensimm\xc3\xa4isen maalinsa Bundesliigassa ja samalla HSV:n edustusjoukkueessa Werder Bremeni\xc3\xa4 vastaan. Hyvin alkaneen kauden my\xc3\xb6t\xc3\xa4 h\xc3\xa4n solmi huhtikuussa HSV:n kanssa vuoteen 2014 ulottuvan sopimuksen.\n_START_SECTION_\nHertha BSC\n_START_PARAGRAPH_\n31. elokuuta 2011 Ben-Hatira siirtyi nelj\xc3\xa4n vuoden sopimuksella Hertha Berliiniin. Avauskaudellaan h\xc3\xa4n pelasi ensimm\xc3\xa4isen ottelunsa 10. syyskuuta 2011 Borussia Dortmundia vastaan. Ja avausmaalinsa Ben-Hatira teki Mainzia vastaan 24. maaliskuuta 2012. Ben-Hatira k\xc3\xa4rsi kauden aikana loukkaantumisista, mutta pelasi sittemmin edustusjoukkueessa loppukauden avauksessa. H\xc3\xa4n teki muun muassa p\xc3\xa4\xc3\xa4t\xc3\xb6sottelussa Hoffenheimia vastaan kaksi maalia. Hertha joutui kuitenkin karsimaan paikastaan s\xc3\xa4ily\xc3\xa4kseen Bundesliigassa Fortuna D\xc3\xbcsseldorfia vastaan. Joukkue h\xc3\xa4visi yhteismaalein 4\xe2\x80\x933. Ben-Hatira teki j\xc3\xa4lkimm\xc3\xa4isess\xc3\xa4 ottelussa maalin ja sai ulosajon kahden keltaisen kortin my\xc3\xb6t\xc3\xa4.\n_START_SECTION_\nMaajoukkueura\n_START_PARAGRAPH_\nBen-Hatira on edustanut Saksan alle 19-, 20- ja 21-vuotiaiden maajoukuetta. T\xc3\xa4ll\xc3\xa4 hetkell\xc3\xa4 h\xc3\xa4n kuuluu Saksan alle 21-vuotiaiden maajoukkueeseen, jossa Ben-Hatira on pelannut yhdeks\xc3\xa4n maaottelua. H\xc3\xa4n saavutti vuonna 2009 alle 21-vuotiaiden Euroopan mestaruuden.\n_START_SECTION_\nTunisia\n_START_PARAGRAPH_\n28. tammikuuta 2011 Ben-Hatira sai ensimm\xc3\xa4isen kutsunsa Tunisian maajoukkueeseen harjoitusotteluun Algeriaa vastaan. Ottelu jouduttiin kuitenkin peruttamaan. Ben-Hatira ilmoitti helmikuun alussa ettei ottaisi ennen kes\xc3\xa4\xc3\xa4 maajoukkuekutsuja vastaan. 21. helmikuuta 2012 Ben-Hatira sai toisen kutsun maajoukkueeseen harjoitusotteluun Perua vastaan. H\xc3\xa4n pelasi my\xc3\xb6s ottelussa ensimm\xc3\xa4isen maaottelunsa tultuaan ottelun toisella puoliajalla vaihdosta kent\xc3\xa4lle. Toisen kerran Ben-Hatira pelasi Tunisian paidassa 27. toukokuuta 2012 harjoitussa Ruandaa vastaan. Peru ottelun tapaan Ben-Hatira tuli ottelun toisella puoliajalla vaihdosta kent\xc3\xa4lle ja sy\xc3\xb6tti ottelun 2\xe2\x80\x930 maalin. Ottelu p\xc3\xa4\xc3\xa4ttyi lopulta Tunisialle maalein 5\xe2\x80\x931.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nBen-Hatira syntyi nelilapsiseen perheeseen Berliiniss\xc3\xa4. H\xc3\xa4nen molemmat vanhemmat ovat kotoisin Tunisiasta. Is\xc3\xa4 ty\xc3\xb6skenteli kebab kaupassa ja \xc3\xa4iti siivoojana._NEWLINE_Ben-Hatiran vanhempi veli Aymen pelaa jalkapalloa Neustrelitziss\xc3\xa4 Oberligaa.'